CELEX: 32021D0286
Language: mt
Date: 2021-02-22 00:00:00
Title: Deċiżjoni tal-Kunsill (PESK) 2021/286 tat-22 ta’ Frar 2021 li temenda d-Deċiżjoni (PESK) 2018/1248 li taħtar ir-Rappreżentant Speċjali tal-Unjoni Ewropea għall-Proċess ta' Paċi fil-Lvant Nofsani

23.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/53
               
            
         DEĊIŻJONI TAL-KUNSILL (PESK) 2021/286
         tat-22 ta’ Frar 2021
         li temenda d-Deċiżjoni (PESK) 2018/1248  li taħtar ir-Rappreżentant Speċjali tal-Unjoni Ewropea  għall-Proċess ta' Paċi fil-Lvant Nofsani
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 33 u l-Artikolu 31(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fit-18 ta' Settembru 2018, il-Kunsill adotta d-Deċiżjoni (PESK) 2018/1248 (1) li taħtar lis-Sa Susanna TERSTAL bħala r-Rappreżentant Speċjali tal-Unjoni Ewropea (RSUE) għall-Proċess ta' Paċi fil-Lvant Nofsani (PPLN).
                  
               
                     (2)
                  
                  
                     Fil-25 ta' Frar 2020, il-Kunsill adotta d-Deċiżjoni (PESK) 2020/250 (2) li testendi l-mandat tas-Sa Susanna TERSTAL bħala r-RSUE għall-PPLN. Il-mandat tar-RSUE ser jiskadi fit-28 ta' Frar 2021.
                  
               
                     (3)
                  
                  
                     Jenħtieġ li l-mandat tar-RSUE għall-PPLN jiġi estiż b’perijodu ulterjuri ta' xahrejn, fl-ammont ta' referenza finanzjarja kif stabbilit fl-Artikolu 5(1) tad-Deċiżjoni (PESK) 2018/1248, kif emendata mid-Deċiżjoni (PESK) 2020/250.
                  
               
                     (4)
                  
                  
                     Ir-RSUE għall-PPLN ser jimplimenta l-mandat fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 1 tad-Deċiżjoni (PESK) 2018/1248 huwa sostitwit b’dan li ġej:
            
               
                  “Artikolu 1
                  Rappreżentant Speċjali tal-Unjoni Ewropea
                  Il-mandat tas-Sa Susanna TERSTAL bħala r-Rappreżentant Speċjali tal-Unjoni Ewropea (RSUE) għall-Proċess ta' Paċi fil-Lvant Nofsani (PPLN) huwa estiż sat-30 ta' April 2021.”.
               
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-22 ta’ Frar 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  Id-Deċiżjoni tal-Kunsill (PESK) 2018/1248 tat-18 ta' Settembru 2018 li taħtar ir-Rappreżentant Speċjali tal-Unjoni Ewropea għall-Proċess ta' Paċi fil-Lvant Nofsani (ĠU L 235, 19.9.2018, p. 9).
         
            (2)  Id-Deċiżjoni tal-Kunsill (PESK) 2020/250 tal-25 ta' Frar 2020 li temenda d-Deċiżjoni (PESK) 2018/1248 li taħtar ir-Rappreżentant Speċjali tal-Unjoni Ewropea għall-Proċess ta' Paċi fil-Lvant Nofsani (ĠU L 54 I, 26.2.2020, p. 3).